ผิวหนังลอกอักเสบมีรอยแดงนิงหนึ่งควรใช้ครีมทาผิวหรือใช้ยาแก้อักเสบดีครับ
สวัสดีค่ะ ผิวหนังที่แดง ลอก เกิดได้จากหลายสาเหตุ เช่น- การไปสัมผัสโดนสารเคมีที่มีฤทธิ์ระคายเคืองต่อผิว เช่น กรดต่างๆ เช่น ที่พบในน้ำยาล้างห้องน้ำ หรือน้ำยาต่างๆ ที่ใช้ในรถยนต์ เป็นต้น หรืออาจโดนของร้อนๆ เช่น น้ำมันร้อนที่กระเด็นมาโดน เป็นต้น- การแพ้สัมผัสต่อสารต่างๆ เช่น แป้ง โลชั่น น้ำหอม รวมไปถึงตัวหนอน บุ้ง แมลงต่างๆ เกสรดอกไม้ เป็นต้น- การโดนแมลงสัตว์กัดต่อย- การติดเชื้อราที่ผิวหนัง แต่มักทำให้เกิดเป็นผื่น และมีอาการคัน มากกว่าเกิดลักษณะที่ผิวลอก- ผิวไหม้แดด- การติดเชื้อแบคทีเรียที่ผิวหนังดังนั้น การจะทายาอะไร ก็ต้องขึ้นอยู่กับสาเหตุที่ทำให้เกิดผิวหนังแดงลอกที่เป็นอยู่ค่ะ ยังไม่แนะนำให้ซื้อยามาทาเองทั้งนี้ หากเป็นแค่บริเวณเล็กๆ ก็อาจสังเกตอาการไปก่อน ในเบื้องต้น ก็อาจใช้น้ำเกลือเช็ดทำความสะอาด งดการทาแป้ง โลชั่นหรืออื่นๆ ใกล้ผิวหนังบริเวณที่เป็น ระวังอย่าให้ผิวหนังที่ลอกโดนน้ำ หากโดนน้ำควรรีบซับให้แห้ง ไม่ปล่อยให้เปียกชื้น ไม่ไปแกะ เกา ผิวหนังที่เกิดการลอกแดง เป็นต้น หากต่อมาอาการยังไม่ดีขึ้น เป็นมากขึ้น ก็ควรไปพบแพทย์เพื่อตรวจ จะได้รับยาให้ตรงกับโรคค่ะ